	[image: image2.jpg]



	[image: image3.jpg]N 2z
KYNPOaY

Mopowtikd Mpaweio Kunplaknig MpeoBeiac







	Εν Αθήναις - Ένας αιώνας Ανόρθωσις Αμμοχώστου

στο Θέατρο του Ιδρύματος Μιχάλης Κακογιάννης

Ο Σύλλογος Ανόρθωσις Αμμοχώστου και η Πρεσβεία της Κυπριακής Δημοκρατίας-Σπίτι της Κύπρου σας προσκαλούν στην εκδήλωση Εν Αθήναις – Ένας αιώνας Ανόρθωσις Αμμοχώστου, που θα πραγματοποιηθεί την Πέμπτη 24 Νοεμβρίου 2016 και ώρα 20:00, στο Θέατρο του Ιδρύματος Μιχάλης Κακογιάννης, Πειραιώς 206 Τάυρος.
Η εκδήλωση τελεί υπό την αιγίδα του Πρέσβη της Κυπριακής Δημοκρατίας κ. Κυριάκου Κενεβέζου και του Υπουργού Παιδείας και Πολιτισμού της Κυπριακής Δημοκρατίας κ. Κώστα Καδή.
Στο πλαίσιο της εκδήλωσης θα αναδειχθεί η συμμετοχή της Ανόρθωσης στους αγώνες του Ελληνικού Έθνους και θα γίνει η παρουσίαση του βιβλίου της Ιστορίας του Συλλόγου, Ένας αιώνας Ανόρθωσις Αμμοχώστου.
Χαιρετισμό θα απευθύνουν ο Πρέσβης της Κυπριακής Δημοκρατίας κ. Κυριάκος Κενεβέζος και ο Πρόεδρος του Συλλόγου Ανόρθωσις Αμμοχώστου κ. Χαράλαμπος Μανώλη.
Θα μιλήσουν ο Καθηγητής Νεότερης Ιστορίας Πανεπιστημίου Νεάπολις Πάφου πρώην Πρέσβης Κυπριακής Δημοκρατίας κ. Γιώργος Γεωργής και ο δημοσιογράφος-ερευνητής κ. Γιώργος Μελετίου.
Απόδοση τιμών: Δημήτρης (Μίμης) Πιερράκος, ο πρώτος προπονητής και ποδοσφαιριστής της Ανόρθωσης, ο οποίος έπεσε ηρωικά μαχόμενος στο αλβανικό μέτωπο, Συνταγματάρχης Πεζικού Ανδρέας Μουζάκης, ο πρώτος Έλληνας αξιωματικός πεσών κατά τη διάρκεια της τουρκικής εισβολής στις 20 Ιουλίου 1974, υπερασπιζόμενος την Αμμόχωστο.
Θα ακολουθήσει σύντομο μουσικό πρόγραμμα με τον συνθέτη  Μιχάλη Χριστοδουλίδη στο πιάνο και την Κατερίνα Χατζηχριστοδούλου στο τραγούδι.
Ο Στέλιος Χιώτης θα ερμηνεύσει το τραγούδι του Χώμα που περπάτησα.
Η εκδήλωση πραγματοποιείται  σε συνεργασία με την Ομοσπονδία Κυπριακών Οργανώσεων Ελλάδας (Ο.Κ.Ο.Ε.) και την Ένωση Κυπρίων Ελλάδας (Ε.Κ.Ε.).
Ελεύθερη είσοδος. Απαραίτητη η κράτηση θέσεων στο τηλέφωνο 210 3418579, Δευτέρα-Παρασκευή 11:00 - 14:00.
16 Νοεμβρίου 2016

